athenaeus-soph.deipnosophistae 1.12
ἐγένετο δὲ κατὰ τοὺς Τιβερίου χρόνους ἀνήρ τις Ἀπίκιος , πλουσιώτατος τρυφητής , ἀφ’ οὗ πλακούντων γένη πολλὰ Ἀπίκια ὀνομάζεται . οὗτος ἱκανὰς μυριάδας καταναλώσας εἰς τὴν γαστέρα ἐν Μιντούρναις （ πόλις δὲ Καμπανίασ ） διέτριβε τὰ πλεῖστα καρίδας ἐσθίων πολυτελεῖς , αἳ γίνονται αὐτόθι ὑπέρ γε τὰς ἐν Σμύρνῃ μεγίστας καὶ τοὺς ἐν Ἀλεξανδρείᾳ ἀστακούς . ἀκούσας οὖν καὶ κατὰ Λιβύην γίνεσθαι ὑπερμεγέθεις ἐξέπλευσεν οὐδ’ ἀναμείνας μίαν ἡμέραν καὶ πολλὰ κακοπαθήσας κατὰ τὸν πλοῦν ὡς πλησίον ἧκε τῶν τόπων πρὶν ἐξορμῆσαι τῆς νεὼς πολλὴ δ’ ἐγεγόνει παρὰ Λίβυσι φήμη τῆς ἀφίξεως αὐτοῦ , προσπλεύσαντες ἁλιεῖς προσήνεγκαν αὐτῷ τὰς καλλίστας καρίδας . ὁ δ’ ἰδὼν ἐπύθετο εἰ μείζους ἔχουσιν · εἰπόντων δὲ μὴ γίνεσθαι ὧν ἤνεγκαν , ὑπομνησθεὶς τῶν ἐν Μιντούρναις ἐκέλευσε τῷ κυβερνήτῃ τὴν αὐτὴν ὁδὸν ἐπὶ Ἰταλίαν ἀναπλεῖν μηδὲ προσπελάσαντι τῇ γῇ . Ἀριστόξενος δ’ ὁ Κυρηναῖος φιλόσοφος , ὁ ὄντως μετελθὼν τὴν πάτριον φιλοσοφίαν , ἀφ’ οὗ καὶ κωλήν τις καλεῖται Ἀριστόξενος ἰδίως σκευαζόμενος , ὑπὸ τῆς ἀνυπερβλήτου τρυφῆς καὶ τὰς ἐν τῷ κήπῳ γινομένας θριδακίνας οἰνομέλιτι ἐπότιζεν ἑσπέρας , καὶ ὑπὸ τὴν ἕω λαμβάνων , χλωροὺς ἔχειν ἔλεγε πλακοῦντας ὑπὸ τῆς γῆς ἀναπεμπομένους αὐτῷ . Τραιανῷ δὲ τῷ αὐτοκράτορι ἐν Παρθίᾳ ὄντι καὶ τῆς θαλάσσης ἀπέχοντι ἡμερῶν παμπόλλων ὁδόν , Ἀπίκιος ὄστρεα νεαρὰ διεπέμψατο ὑπὸ σοφίας αὐτοῦ τεθησαυρισμένα · καὶ οὐχ ὡς Νικομήδει τῷ Βιθυνῶν βασιλεῖ ἐπιθυμήσαντι ἀφύης μακρὰν δὲ καὶ οὗτος ἦν τῆς θαλάσσης μάγειρός τις μιμησάμενος τὸ ἰχθύδιον παρέθηκεν ὡς ἀφύας . ὁ γοῦν παρ’ Εὔφρονι τῷ κωμικῷ μάγειρὸς φησιν · α . ἐγὼ μαθητὴς ἐγενόμην Σωτηρίδου ὃς ἀπὸ θαλάσσης Νικομήδει δώδεκα ὁδὸν ἀπέχοντι πρῶτος ἡμερῶν ποτε ἀφύης ἐπιθυμήσαντι χειμῶνος μέσου ; παρέθηκε νὴ Δί᾽ , ὥστε πάντας ἀνακραγεῖν β . πῶς δὲ δυνατὸν τοῦτ’ ἐστι ; α . θήλειαν λαβών γογγυλίδα ταύτην ἔτεμε λεπτὰ καὶ μακρά , τὴν ὄψιν αὐτῆς τῆς ἀφύης μιμούμενος ἀποζέσας , ἔλαιον ἐπιχέας , ἅλας δοὺς μουσικῶς , μήκωνος ἐπιπάσας ἄνω ακόκκους μελαίνης τετταράκοντα τὸν ἀριθμόν , περὶ τὴν Σκυθίαν ἔπαυσε τὴν ἐπιθυμίαν . καὶ Νικομήδης γογγυλίδα μασώμενος ἀφύης τότ’ ἔλεγε τοῖς φίλοις ἐγκώμιον . οὐδὲν ὁ μάγειρος τοῦ ποιητοῦ διαφέρει · ὁ νοῦς γάρ ἐστιν ἐκατέρῳ τούτων τέχνη .
Lemmas: γίγνομαι δέ κατά ὁ Τιβέριος χρόνος ἀνήρ τις Ἀπίκιος , πλούσιος τρυφητής , ἀπό ὅς πλακοῦς γένος πολύς Ἀπίκιον ὀνομάζω . οὗτος ἱκανός μυριάς καταναλίσκω εἰς ὁ γαστήρ ἐν Μιντούρνη （ πόλις δέ Καμπανία ） διατρίβω ὁ πολύς καρίς ἐσθίω πολυτελής , ὅς γίγνομαι αὐτόθι ὑπέρ γε ὁ ἐν Σμύρνα μέγας καί ὁ ἐν Ἀλεξάνδρεια ἀστακός . ἀκούω οὖν καί κατά Λιβύη γίγνομαι ὑπερμεγέθης ἐκπλέω οὐδέ ἀναμένω εἷς ἡμέρα καί πολύς κακοπαθέω κατά ὁ πλόος ὡς πλησίον ἵημι ὁ τόπος πρίν ἐξορμέω ὁ ναῦς πολύς δέ γίγνομαι παρά Λίβυς φήμη ὁ ἄφιξις αὐτός , προσπλέω ἁλιεύς προσφέρω αὐτός ὁ καλός καρίς . ὁ δέ ὁράω πυνθάνομαι εἰ μέγας ἔχω · λέγω δέ μή γίγνομαι ὅς φέρω , ὑπομιμνῄσκω ὁ ἐν Μιντούρνη κελεύω ὁ κυβερνήτης ὁ αὐτός ὁδός ἐπί Ἰταλία ἀναπλέω μηδέ προσπελάζω ὁ γῆ . Ἀριστόξενος δέ ὁ Κυρηναῖος φιλόσοφος , ὁ ὄντως μετέρχομαι ὁ πάτριος φιλοσοφία , ἀπό ὅς καί κωλήν τις καλέω Ἀριστόξενος ἴδιος σκευάζω , ὑπό ὁ ἀνυπέρβλητος τρυφή καί ὁ ἐν ὁ κῆπος γίγνομαι θριδακίνη οἰνόμελι ποτίζω ἑσπέρα , καί ὑπό ὁ ἠώς λαμβάνω , χλωρός ἔχω λέγω πλακοῦς ὑπό ὁ γῆ ἀναπέμπω αὐτός . Τραϊανός δέ ὁ αὐτοκράτωρ ἐν Παρθία εἰμί καί ὁ θάλασσα ἀπέχω ἡμέρα πάμπολυς ὁδός , Ἀπίκιος ὄστρεον νεαρός διαπέμπω ὑπό σοφία αὐτός θησαυρίζω · καί οὐ ὡς Νικομήδης ὁ Βιθυνός βασιλεύς ἐπιθυμέω ἀφύη μακρός δέ καί οὗτος εἰμί ὁ θάλασσα μάγειρος τις μιμέομαι ὁ ἰχθύδιον παρατίθημι ὡς ἀφύη . ὁ γοῦν παρά Εὔφρων ὁ κωμικός μάγειρος φημί · α . ἐγώ μαθητής γίγνομαι Σωτηρίδας ὅς ἀπό θάλασσα Νικομήδης δώδεκα ὁδός ἀπέχω πρῶτος ἡμέρα ποτέ ἀφύη ἐπιθυμέω χειμών μέσος ; παρατίθημι νή Ζεύς , ὥστε πᾶς ἀνακράζω Β . πῶς δέ δυνατός οὗτος εἰμί ; α . θάλλω λαμβάνω γογγυλίς οὗτος τέμνω λεπτός καί μακρός , ὁ ὄψις αὐτηες͂ς ὁ ἀφύη μιμέομαι ἀποζέω , ἔλαιον ἐπιχέω , ἅλας δίδωμι μουσικός , μήκων ἐπιπάσσω ἄνω ακόκυξ μέλας τεσσαράκοντα ὁ ἀριθμός , περί ὁ Σκυθία παύω ὁ ἐπιθυμία . καί Νικομήδης γογγυλίς μασάομαι ἀφύη τότε λέγω ὁ φίλος ἐγκώμιον . οὐδείς ὁ μάγειρος ὁ ποιητής διαφέρω · ὁ Νοῦς γάρ εἰμί ἐκάς οὗτος τέχνη .